Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 9080

3. FEJEZET - ICAO A TÍPUSÚ REPÜLŐTÉRI AKADÁLY TÉRKÉP - (ÜZEMELTETÉSI KORLÁTOZÁSOK) 3.1 Rendeltetése 3.1.1 Ez a térkép a C típusú Repülőtéri Akadály Térképpel, vagy az AIP-ben közzétett információkkal együttesen biztosítsa az üzemeltetők számára a 6. Annex I. és II. Részének 5. Fejezetében, továbbá a III. Rész 3. Fejezetében leírt üzemeltetési korlátozások teljesítéséhez szükséges adatokat. 3.2 Alkalmazási előírások Az ICAO A típusú Repülőtéri Akadály Térképet (Üzemeltetési Korlátozások) a nemzetközi polgári repülés által rendszeresen használt minden repülőtérről az 1.3.2 pontban előírt módon rendelkezésre kell bocsátani, kivéve azokat a Repülőtereket, ahol a felszállás pályája mentén nincsenek akadályok. 3.2.2 Ha ez a térkép nem szükséges, mert a felszállás pályája mentén nincsenek akadályok, akkor ilyen értelmű tájékoztatást kell közzétenni. 3.3 Mértékegységek 2007/70/II. szám 3.3.1 A tengerszinthez viszonyított magasságokat a legközelebbi fél méter, vagy legközelebbi egész láb értéknek megfelelő pontossággal kell feltüntetni. 3.3.2 A hossz-méreteket a legközelebbi fél méter értéknek megfelelő pontossággal kell feltüntetni. 3.4 Fedésterület és méretarány 3.4.1 Mindegyik felülnézeti térképrajz méretének elegendő nagyságúnak kell lennie ahhoz, hogy az összes lényeges akadályt magába foglalja. Megjegyzés. - Az olyan egyedül álló távoli mérvadó akadályokat, amelyek a térkép méretét szükségtelenül növelnék, jelezhetők mindössze a megfelelő térképjellel és egy nyíllal is, azzal a feltétellel, hogy az akadálynak legtávolabbi futópálya végétől mért távolságát és irányát eltávolítják, az akadály tengerszinthez viszonyított magasságát közlik. 3.4.2 A vízszintes méretarány 1:10 000-től 1:15 000-ig terjedő tartományba essen. 3.4.3 Ajánlás. - A vízszintes méretarány 1:10 000 legyen. Megjegyzés. - Ha a térkép előállítása ezzel megkönnyíthető az 1 : 20 000 méretarány is alkalmazható. 3.4.4 A függőleges méretarány a vízszintes méretarány tízszerese legyen. 3.4.5 Hossz-mértékvonalak. A térképeken fel kell tüntetni a méter és láb beosztású vízszintes- és függőleges mértékvonalat. 3.5 Formátum 3.5.1 A térképeken felülnézeti és metszetrajzban ábrázolni kell minden futópályát és a hozzájuk tartozó minden végbiztonsági és akadálymentes sávot, a felszállás pályájának területét és az akadályokat. 3.5.2 A metszetrajzon - a megegyező felülnézeti rajz felett - fel kell tüntetni az egyes futópályákat, végbiztonsági és akadálymentes sávokat, valamint a felszállás pályájának területén lévő akadályokat. Az alternatív felszállási pálya terület oldalnézeti metszete foglalja magába a teljes felszálló pályát és olymódon kell a megfelelő felülnézeti rajza fölé helyezni, amely a tájékoztatás azonnali megértését a legmegfelelőbben szolgálja. 3.5.3 A futópálya kivételével a teljes metszetre, metszet méret hálót kell fektetni. A függőleges vonalháló kiindulási pontja a közepes tengerszint legyen. A vízszintes vonalháló kiindulási pontja a vonatkozó felszállás pályája alatti terület kezdetétől távolabb lévő futópályavég legyen. A beosztási térközöket jelző osztóvonalakat a méretarány alap vonalán és a függőleges határvonalakon végig (azok teljes hosszában) fel kell tüntetni. 3.5.3.1 Ajánlás.- A függőleges méret hálót 30 m-es (100 láb), a vízszintes méret hálót 300 m-es (1000 láb) térközökkel kell ábrázolni. 3.5.4 A térkép tartalmazzon:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes